CELEX: 32016D0203(01)
Language: lv
Date: 2016-02-02 00:00:00
Title: Komisijas Lēmums (2016. gada 2. februāris), ar ko nosaka objektus, kuriem piešķir 2015. gada Eiropas mantojuma zīmi

3.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 40/3
            
         KOMISIJAS LĒMUMS
   (2016. gada 2. februāris),
   ar ko nosaka objektus, kuriem piešķir 2015. gada Eiropas mantojuma zīmi
   (2016/C 40/03)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 16. novembra Lēmumu Nr. 1194/2011/ES, ar ko izveido Eiropas Savienības rīcību attiecībā uz Eiropas mantojuma zīmi (1), un jo īpaši tā 14. panta 1. punktu,
   tā kā:
   
               (1)
            
            
               Eiropas žūrija 2015. gada 2. decembrī nosūtīja Komisijai ziņojumu par objektu atlases procesu 2015. gada Eiropas mantojuma zīmes piešķiršanai, un, ņemot vērā žūrijas ieteikumus, Komisijai būtu jāizraugās objekti, kuriem tiks piešķirta šī zīme.
            
         
               (2)
            
            
               Saskaņā ar Lēmuma Nr. 1194/2011/ES 15. pantu visi objekti, kuriem ir piešķirta zīme, būtu regulāri jāpārrauga, lai nodrošinātu, ka tie joprojām atbilst kritērijiem un ka tiek ievērots kopā ar to pieteikumu iesniegtais projekts un darba plāns,
            
         IR NOLĒMUSI ŠĀDI.
   Vienīgais pants
   Eiropas mantojuma zīme tiek piešķirta Krapinas neandertāliešu apmetnei un muzejam (Horvātijā), Olomoucas Premyslid pilij un arhidiecēzes muzejam (Čehijas Republikā), Sagrešas zemesragam (Portugālē), Imperatora pilij (Austrijā), Tartu Universitātes vēsturiskajam ansamblim (Igaunijā), Ferenca Lista Mūzikas akadēmijai (Ungārijā), Mundaneum (Beļģijā), Pirmā pasaules kara Austrumu frontes kapsētai Nr. 123 (Polijā) un Eiropas rajonam Strasbūrā (Francijā).
   
      Briselē, 2016. gada 2. februārī
      
         
            Komisijas vārdā –
         
         
            Komisijas loceklis
         
         Tibor NAVRACSICS
      
   
   
      (1)  OV L 303, 22.11.2011., 1. lpp.